Κανονισμός (ΕΚ) αριθ. 2866/2000 της Επιτροπής

της 27ης Δεκεμβρίου 2000

για την τροποποίηση του κανονισμού (ΕΚ) αριθ. 1898/97 για τον καθορισμό των λεπτομερειών εφαρμογής στον τομέα του χοιρείου κρέατος του καθεστώτος που προβλέπεται στους κανονισμούς του Συμβουλίου (ΕΚ) αριθ. 1727/2000 και (ΕΚ) αριθ. 3066/95 και για την κατάργηση των κανονισμών (ΕΟΚ) αριθ. 2698/93 και (ΕΚ) αριθ. 1590/94 και για την τροποποίηση του κανονισμού (ΕΚ) αριθ. 2332/2000 για καθορισμό ορίων εντός των οποίων δύναται να γίνονται αποδεκτές οι αιτήσεις που υποβλήθηκαν τον Οκτώβριο 2000 για πιστοποιητικά εισαγωγής χοιρείου κρέατος βάσει του καθεστώτος που προβλέπεται από τις συμφωνίες τις οποίες συνήψε η Κοινότητα με τη Δημοκρατία της Πολωνίας, τη Δημοκρατία της Ουγγαρίας, την Τσεχική Δημοκρατία, τη Σλοβακική Δημοκρατία, τη Βουλγαρία και τη Ρουμανία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2290/2000 του Συμβουλίου, της 9ης Οκτωβρίου 2000, για τη θέσπιση ορισμένων παραχωρήσεων υπό μορφή κοινοτικών δασμολογικών ποσοστώσεων για ορισμένα γεωργικά προϊόντα και για την προσαρμογή, ως αυτόνομου και μεταβατικού μέτρου, ορισμένων γεωργικών παραχωρήσεων που προβλέπονται στην ευρωπαϊκή συμφωνία με τη Δημοκρατία της Βουλγαρίας(1), και ιδίως το άρθρο 1 παράγραφος 3,

τον κανονισμό (ΕΚ) αριθ. 2433/2000 του Συμβουλίου, της 17ης Οκτωβρίου 2000, για τη θέσπιση ορισμένων παραχωρήσεων υπό μορφή κοινοτικών δασμολογικών ποσοστώσεων για ορισμένα γεωργικά προϊόντα και για την προσαρμογή, ως αυτόνομου και μεταβατικού μέτρου, ορισμένων γεωργικών παραχωρήσεων που προβλέπονται στην ευρωπαϊκή συμφωνία με την Τσεχική Δημοκρατία(2), και ιδίως το άρθρο 1 παράγραφος 3,

τον κανονισμό (ΕΚ) αριθ. 2434/2000 του Συμβουλίου, της 17ης Οκτωβρίου 2000, για τη θέσπιση ορισμένων παραχωρήσεων υπό μορφή κοινοτικών δασμολογικών ποσοστώσεων για ορισμένα γεωργικά προϊόντα και για την προσαρμογή, ως αυτόνομου και μεταβατικού μέτρου, ορισμένων γεωργικών παραχωρήσεων που προβλέπονται στην ευρωπαϊκή συμφωνία με τη Σλοβακική Δημοκρατία(3), και ιδίως το άρθρο 1 παράγραφος 3,

τον κανονισμό (ΕΚ) αριθ. 2435/2000 του Συμβουλίου, της 17ης Οκτωβρίου 2000, για τη θέσπιση ορισμένων παραχωρήσεων υπό μορφή κοινοτικών δασμολογικών ποσοστώσεων για ορισμένα γεωργικά προϊόντα και για την προσαρμογή, ως αυτόνομου και μεταβατικού μέτρου, ορισμένων γεωργικών παραχωρήσεων που προβλέπονται στην ευρωπαϊκή συμφωνία με τη Ρουμανία(4), και ιδίως το άρθρο 1 παράγραφος 3,

τον κανονισμό (ΕΚ) αριθ. 2851/2000 του Συμβουλίου, της 12ης Δεκεμβρίου 2000, για τη θέσπιση ορισμένων παραχωρήσεων υπό μορφή κοινοτικών δασμολογικών ποσοστώσεων για ορισμένα γεωργικά προϊόντα και για την πρόβλεψη προσαρμογής, ως αυτόνομου και μεταβατικού μέτρου, ορισμένων γεωργικών παραχωρήσεων που προβλέπονται στην ευρωπαϊκή συμφωνία με τη Δημοκρατία της Πολωνίας και για την κατάργηση του κανονισμού (ΕΚ) αριθ. 3066/95(5), και ιδίως το άρθρο 1 παράγραφος 4,

Εκτιμώντας τα ακόλουθα:

(1) Ο κανονισμός (ΕΚ) αριθ. 1898/97 της Επιτροπής(6), όπως τροποποιήθηκε τελευταία από τον κανονισμό (ΕΚ) αριθ. 2072/2000(7), καθορίζει τις λεπτομέρειες εφαρμογής, στον τομέα του χοιρείου κρέατος, του καθεστώτος που προβλέπεται στις ευρωπαϊκές συμφωνίες. Ο κανονισμός αυτός θα πρέπει να τροποποιηθεί σύμφωνα με τις διατάξεις σχετικά με τα προϊόντα χοιρείου κρέατος των κανονισμών (ΕΚ) αριθ. 2290/2000, (ΕΚ) αριθ. 2433/2000, (ΕΚ) αριθ. 2434/2000, (ΕΚ) αριθ. 2435/2000 και (ΕΚ) αριθ. 2851/2000.

(2) Η επιστροφή εισαγωγής δασμών για προϊόντα που εμφαίνονται στα τμήματα Γ, Δ και Ε του παραρτήματος Ι του κανονισμού (ΕΚ) αριθ. 1898/97, στη μορφή που είχε πριν την έναρξη ισχύος του παρόντος κανονισμού, τα οποία αποτέλεσαν αντικείμενο εισαγωγής βάσει αδειών που χρησιμοποιήθηκαν από την 1η Ιουλίου 2000 καλύπτεται από τα άρθρα 878 έως 898 του κανονισμού (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων για την εφαρμογή του κανονισμού (ΕΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα(8), όπως τροποποιήθηκε τελευταία από τον κανονισμό (ΕΚ) αριθ. 2787/2000(9).

(3) Οι διατάξεις του παρόντος κανονισμού για τη Βουλγαρία, την Τσεχική Δημοκρατία, τη Σλοβακική Δημοκρατία και τη Ρουμανία θα πρέπει να εφαρμοστούν, από 1ης Ιουλίου 2000, παράλληλα με τους κανονισμούς (ΕΚ) αριθ. 2290/2000, (ΕΚ) αριθ. 2433/2000, (ΕΚ) αριθ. 2434/2000 και (ΕΚ) αριθ. 2435/2000. Οι διατάξεις του παρόντος κανονισμού για την Πολωνία θα πρέπει να εφαρμοστούν, παράλληλα με τον κανονισμό (ΕΚ) αριθ. 2851/2000, από 1ης Ιανουαρίου 2001.

(4) Ο κανονισμός (ΕΚ) αριθ. 2332/2000 της Επιτροπής(10) καθορίζει τις ποσότητες, σύμφωνα με τον κανονισμό (ΕΚ) αριθ. 1898/97, οι οποίες διατίθενται για την περίοδο από 1ης Ιανουαρίου έως 31 Μαρτίου 2001. Ο κανονισμός αυτός θα πρέπει να τροποποιηθεί σύμφωνα με τις νέες ετήσιες ποσότητες που παρατίθενται στο παράρτημα Ι του παρόντος κανονισμού.

(5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης χοιρείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 1898/97 τροποποιείται ως εξής:

1. Ο τίτλος αντικαθίσταται από το ακόλουθο κείμενο:"για τον καθορισμό των λεπτομερειών εφαρμογής στον τομέα του χοιρείου κρέατος του καθεστώτος που προβλέπεται από τους κανονισμούς του Συμβουλίου (ΕΚ) αριθ. 1727/2000, (ΕΚ) αριθ. 2290/2000, (ΕΚ) αριθ. 2433/2000, (ΕΚ) αριθ. 2434/2000, (ΕΚ) αριθ. 2435/2000 και (ΕΚ) αριθ. 2851/2000 και για την κατάργηση των κανονισμών (ΕΟΚ) αριθ. 2698/93 και (ΕΚ) αριθ. 1590/94."

2. Το πρώτο εδάφιο του άρθρου 1 αντικαθίσταται από το ακόλουθο κείμενο:"Όλες οι εισαγωγές στην Κοινότητα προϊόντων που υπάγονται στις ομάδες 1, 2, 3, 4, H1, 7, 8, 9, T1, T2, T3, S1, S2, B1, 15, 16 και 17, που προβλέπονται στο παράρτημα Ι του παρόντος κανονισμού, οι οποίες πραγματοποιούνται στο πλαίσιο του καθεστώτος που προβλέπεται στους κανονισμούς (ΕΚ) αριθ. 1727/2000, (ΕΚ) αριθ. 2290/2000, (ΕΚ) αριθ. 2433/2000, (ΕΚ) αριθ. 2434/2000, (ΕΚ) αριθ. 2435/2000 και (ΕΚ) αριθ. 2851/2000 υπόκεινται σε υποβολή άδειας εισαγωγής."

3. Τα τμήματα Β, Γ, Δ, Ε και ΣΤ του παραρτήματος Ι αντικαθίστανται από το παράρτημα Ι του παρόντος κανονισμού.

Άρθρο 2

Το παράρτημα ΙΙ του κανονισμού (ΕΚ) αριθ. 2332/2000 αντικαθίστανται από το παράρτημα ΙΙ του παρόντος κανονισμού.

Άρθρο 3

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 2000. Εντούτοις, για τις εισαγωγές από τη Δημοκρατία της Πολωνίας, τα άρθρα 1 και 2 ισχύουν από την 1η Ιανουαρίου 2001.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 27 Δεκεμβρίου 2000.

Για την Επιτροπή

Franz Fischler

Μέλος της Επιτροπής

(1) ΕΕ L 262 της 17.10.2000, σ. 1.

(2) ΕΕ L 280 της 4.11.2000, σ. 1.

(3) ΕΕ L 280 της 4.11.2000, σ. 9.

(4) ΕΕ L 280 της 4.11.2000, σ. 17.

(5) ΕΕ L 332, της 28.12.2000, σ. 7.

(6) ΕΕ L 267 της 30.9.1997, σ. 58.

(7) ΕΕ L 246 της 30.9.2000, σ. 34.

(8) ΕΕ L 253 της 11.10.1993, σ. 1.

(9) ΕΕ L 330 της 27.12.2000, σ. 1.

(10) ΕΕ L 269 της 21.10.2000, σ. 11.

ΠΑΡΑΡΤΗΜΑ I

"Β. Προϊόντα καταγωγής Πολωνίας

>ΘΕΣΗ ΠΙΝΑΚΑ>

Γ. Προϊόντα καταγωγής Τσεχικής Δημοκρατίας

>ΘΕΣΗ ΠΙΝΑΚΑ>

Δ. Προϊόντα καταγωγής Σλοβακικής Δημοκρατίας

>ΘΕΣΗ ΠΙΝΑΚΑ>

Ε. Προϊόντα καταγωγής Βουλγαρίας

>ΘΕΣΗ ΠΙΝΑΚΑ>

ΣΤ. Προϊόντα καταγωγής Ρουμανίας

>ΘΕΣΗ ΠΙΝΑΚΑ>"

ΠΑΡΑΡΤΗΜΑ ΙΙ

"ΠΑΡΑΡΤΗΜΑ ΙΙ

>ΘΕΣΗ ΠΙΝΑΚΑ>"